Programa electoral PSC a la alcaldia de Sant Cugat eleccions mayo 2019\nEls i les socialistes santcugatencs oferim un projecte real, un projecte d’esquerres i progressista. El nostre principal objectiu és assolir el compliment dels nostres compromisos vers la ciutadania i vers la ciutat. Ho vam demostrar al 2017 quan vam entrar a formar part del govern municipal amb l’únic objectiu de garantir l’estabilitat de l’Ajuntament i la millora el present i futur de Sant Cugat. Durant aquest any de mandat i de compromís vam engegar i consolidar projectes importants de ciutat i canvis visibles en els àmbits competencials que vàrem liderar com són les polítiques comarcals i l’Ocupació.\nSom plenament conscients de la feina que queda per fer i creiem fermament que un millor Sant Cugat és possible. Volem liderar aquest canvi de rumb amb el compromís que ningú es quedi al marge, abandonat a la seva sort, i encara que no hagi competència estrictament municipal, donar resposta a les necessitats més bàsiques. Governar vol dir assumir responsabilitats i sobretot prioritzar. Per aquest motiu amb aquest document us presentem les nostres prioritats que es sustenten sobre la premissa de fer front sense complexos a les desigualtats, socials, econòmiques i entre dones i homes, la garantia dels serveis mínims i la cobertura de les necessitats bàsiques, amb la voluntat que ningú es quedi enrere.\nPer aconseguir-ho, cal incrementar la inversió en tots aquells serveis essencials que repercuteixen en la qualitat de vida de la gent: benestar social, educació, cultura, esports i les destinades a la promoció econòmica i l’ocupació, així com les d’habitatge i mobilitat. Tampoc hem oblidat les partides destinades a seguretat ciutadana, a la millora de l’espai públic i la neteja. Tots aquests serveis cal prioritzar-los i així ho farem els propers anys si ens doneu la confiança.\nLes persones i la defensa dels seus drets són la nostra prioritat. La protecció social de les persones amb més necessitats és el nostre principal objectiu.\nTreballarem per un govern municipal de tothom, amb tothom i per a tothom. Un govern que treballarà per les persones i pels principis d’igualtat, justícia social i respecte a la diversitat.\nEls socialistes fem nostre el principi “cap llar sense família i cap família sense llar” per això hem d’aturar els desnonaments i fomentar el lloguer social.\nEls joves han de trobar respostes a les seves necessitats, no només d’oci, sinó també d’ocupació, de formació, d’habitatge. La política juvenil és una prioritat.\nLa defensa dels drets bàsics dels infants són una prioritat indiscutible, especialment garantir la seva alimentació.\nTreballarem amb el compromís de que a tots els barris es disposin de serveis públics de qualitat i no existeixin desigualtats en l’accés als mateixos.\nUn govern compromès amb l’educació i la sanitat fa que la ciutat creixi, sigui més justa i més equitativa. Per això els socialistes estem implicats en una educació i una sanitat universals i de qualitat.\nL’esport i la cultura són promotors d’igualtat i inclusió. És per aquest motiu que hem d’impulsar serveis i recursos però també garantir el suport a les entitats culturals i a les esportives.\nEls veïns i les veïnes dels barris són coneixedors de les necessitats de manteniment urbà en carrers i places, per això treballem amb les associacions de veïns la millora de l’espai urbà.\nHem de treballar per crear ocupació per això centrarem els nostres esforços en noves polítiques. Donarem suport a empreses, autònoms i emprenedors perquè pensem que son clau per a la reactivació econòmica.\nEns comprometem amb el col·lectiu de pensionistes en la lluita per la dignitat en les pensions i en fomentar mesures viables de suport a la tercera edat.\nSant Cugat és la seva gent i es configura al voltant de les persones i els seus projectes de vida.\nVolem una ciutat més justa i per això apostem per la igualtat d’oportunitats entre homes i dones, per la convivència, la tolerància i pel respecte.\nVolem una ciutat segura i per això augmentarem la dotació policial i els mecanismes de control.\nA l’Ajuntament la gestió eficient, la transparència i el diàleg formaran part del dia a dia de l’administració. Hem de fer del nostre Ajuntament la veritable casa de la ciutat.\nVolem una ciutat neta i per això apostem per la sensibilització col·lectiva, el foment del civisme i augmentar els recursos municipals.\nVolem fer del municipi l’espai òptim per viure i conviure, el millor lloc per impulsar els projectes familiars, personals i professionals, i fer dels nostres barris el millor espai on fer i mantenir xarxa, on la gent sigui la protagonista.\nCal una ciutat accessible on tothom pugui moure’s amb facilitat i igualtat de condicions.\nEl comerç dóna vida i dinamitza la ciutat. Estarem al costat dels comerços i autònoms per fer possible que Sant Cugat sigui una ciutat encara més viva.\nProtegirem i donarem vida als espais verds de la ciutat amb una apostar decidida per l’economia circular com estratègia per la reducció, reutilització i reciclatge amb l’objectiu de protegir i preservar el nostre medi natural.\nVolem seguir apostant per un municipi amb una activitat emprenedora i empresarial dinàmica i creixent, reconegut arreu i que sigui referent en l’atracció d’ iniciatives i idees de negoci innovadores.\nBloc 1. Convivència, igualtat i respecte a la diversitat\nEls i les socialistes volem i treballarem per un Govern municipal de tothom, amb tothom i per a tothom.\nLa plena ciutadania també suposa una política inclusiva, que uneixi la societat en la seva pluralitat i que, per tant, no abandoni ningú a la seva sort. No es tracta de ser paternalistes, sinó d’oferir eines i espais que permetin la inclusió de tothom en plena igualtat, malgrat les diferències inherents a la condició humana. Tanmateix, això cal fer-ho d’una manera holística, és a dir, que abasti moltes àrees de la nostra societat, com l’educació, la seguretat, la salut o la cultura. Sense aquesta visió general i transversal, és difícil poder assolir una societat realment justa i igualitària, que permeti una ciutadania implicada i amb capacitat d’igual decisió sobre els afers públics. Al mateix, temps, aquesta plena ciutadania no es pot donar sense igualtat. Una igualtat que només es pot assolir amb una bona redistribució de la riquesa que tendeixi a igualar les oportunitats de tothom i, per tant, que permeti el desenvolupament individual dels plans de vida que cadascú cerqui en plena llibertat.\nImpulsarem una nova mirada a les polítiques de convivència i civisme per construir una societat més justa, lliure d’odis i ressentiments.\nPromourem projectes que ens facin avançar en el compartiment de responsabilitats familiars, en els poders públics i en el món laboral amb activitats de sensibilització vers la igualtat de gènere i el desenvolupament del contracte social.\nImplantarem un Pla Local de sensibilització i educació en Drets de Ciutadania a partir d’un procés participatiu i transversal, treballarem per tal que l’Ajuntament sigui un espai de neutralitat institucional per tal de millorar la convivència i el respecte a la diversitat.\nTreballarem per la plena inclusió de les persones amb diversitat funcional, amb l’impuls de l’Oficina d’atenció la diversitat funcional i promovent un accés universal i un servei de qualitat que fomenti la igualtat d’oportunitats en tots els àmbits.\nPotenciarem el programa d’acollida per a persones que venen a viure a Sant Cugat, sigui d’on sigui el seu lloc de procedència, en el cas de persones que no coneixen l’idioma i la cultura catalana, definirem accions específiques per a garantir la seva plena integració social.\nPromoure la col·laboració entre l’administració i la xarxa d’entitats i associacions de la ciutat, amb l’interès de fer partícip i coresponsable la ciutadania en la promoció i millora de les condicions de vida de la dona.\nReforçarem la mediació i prevenció dels conflictes fent ús dels instruments legals de resolució no judicials. Augmentarem els serveis de mediació comunitària.\nCrearem uns Espais de Proximitat de la Justícia que donin servei als ciutadans als àmbits d’Orientació Jurídica, la resolució alternativa i complementària de conflictes, la mediació i mesures comunitàries alternatives a les sancions administratives o penals.\nImpulsarem el treball transversal de gènere perquè es tinguin en compte en diferents àmbits d’actuació a la ciutat, promovent estudis i investigacions que permetin avançar en el coneixement del comportament social i ajudin a elaborar propostes i projectes que actuïn directament en la millora de les desigualtats.\nProposarem millores dels espais públics dels barris i districtes tot pensant en criteris globals de municipi de qualitat per a les persones que hi viuen\nProsseguirem en la millora de la qualitat dels carrers proposant les accions de millorar l’accessibilitat dels vials dels barris eliminant obstacles sobre l’espai públic i la de seguir pacificant les vies del municipi.\nBloc 2. Per una plena ocupació i la dignificació de les condicions laborals\nSeguirem millorant i ampliant els Serveis que ofereix el Sant Cugat Feina, per treballar per una veritable ocupació de qualitat, disposant d’una oferta personalitzada i adaptada a tots els perfils professionals i oferint recursos per a la cerca de feina o la millora professional.\nCombatrem l’atur, amb l’objectiu d’arribar a la taxa d’atur zero o atur tècnic i fomentar la dignificació de les condicions laborals al municipi mitjançant l’elaboració d’un pla estratègic per a la millora de l’ocupabilitat i la dignificació de les condicions laborals.\nAfavorir la paritat home-dona en els programes ocupacionals i fomentar la conciliació amb la vida familiar.\nPotenciarem el teixit empresarial local i establirem sinergies mitjançant convenis de col·laboració.\nMillorarem la connexió entre la universitat i l’empresa amb l’objectiu de coordinar la formació amb el treball.\nAfavorirem la inserció social mitjançant el suport, promoció i motivació de les persones, dissenyant itineraris personalitzats que promoguin la participació del subjecte en el seu propi procés d’inserció social i laboral.\nPosar a disposició de la ciutadania els recursos que afavoreixen l’ocupabilitat i la capacitat d’inserció laboral de les persones fomentant la trobada entre l’oferta i la demanda d’ocupació de qualitat (lluita contra la precarietat laboral) i un desenvolupament econòmic del municipi.\nOferir un servei d’atenció, assessorament i proximitat de qualitat, d’alt valor afegit, que sigui accessible i adequat a les necessitats de la ciutadania i del teixit empresarial mitjançant eines de detecció i avaluació adequades i un model d’ocupabilitat en clau de competències.\nAmpliarem l’oferta formativa en orientació professional amb més i millor formació ocupacional, adaptada a les necessitats del mercat actual i tenint presents les professions de futur basades en la innovació i la transformació digital per incorporar l’aprenentatge pràctic de competències empresarials i emprenedores, i al món del comerç.\nPosarem en funcionament les dues aules pendents d’homologació per part del SOC per oferir certificats de professionalitat per ampliar i millorar la qualitat de la nostra oferta formativa al municipi.\nDesenvoluparem programes d’inserció professional a mida de col·lectius amb especials dificultats tals com aturats de llarga durada, persones sense prestació, persones amb disminució, o persones amb malalties mentals.\nImpulsarem una Taula Local de Formació, que coordini les diferents administracions i els agents socials i econòmics, des del paradigma “formació al llarg de la vida”.\nPromoure un marc de concertació local per definir les estratègies locals per a l’ocupació (Pacte per l’ocupació local). Aquest marc haurà de vetllar per coordinar de manera estable i dinàmica els agents del territori (administracions, agents socials, entitats i empreses).\nPromoure una major coordinació entre les diferents àrees municipals, sensibilitzant sobre les potencialitats que tenen, en les seves actuacions quotidianes, per fomentar l’ocupació de qualitat.\nBloc 3. Igualtat i polítiques de gènere: Un Dret fonamental\nLa igualtat és un dret fonamental de tothom i, per tant, un dret que compartim homes i dones. Sense igualtat no hi ha llibertat ni democràcia real.\nLes lleis actuals marquen que tothom som iguals davant la llei i prohibeixen qualsevol tipus de discriminació, però les dades objectives demostren, per desgràcia, que la realitat és ben diferent i que la discriminació masclista existeix en tots els sentits i en tots els àmbits: familiar, escolar, econòmic, laboral, mitjans de comunicació,… i que els valors del neoliberalisme patriarcal s’han fet forts en una part de la nostra societat.\nDes del socialisme treballem per un nou pacte social entre dones i homes basat en la igualtat d’oportunitats, la llibertat d’elecció i el respecte. Totes les nostre polítiques inclouen transversalment la visió de gènere i prioritzem la lluita contra la violència masclista i la discriminació laboral.\nPer nosaltres, garantir una vida lliure de violència vers les dones, les seves filles i fills, és un objectiu prioritari perquè no viurem en una democràcia plena mentre hi hagin dones amenaçades i insegures, mentre algunes d’aquestes dones acabin assassinades, i d’altres, comprades i explotades sexualment. I també prioritzem assolir la igualtat d’oportunitat en el treball (lluitar contra la bretxa salarial, sostre de vidre, segregació horitzontal, assetjament sexual…) per justícia social i perquè la dependència econòmica limita la llibertat de les dones i fomenta la seva opressió.\nLes dones només han avançat en drets amb governs liderats pel feminisme socialista, perquè sempre hem prioritzat la lluita contra la discriminació sexista real per sobre de tot, també de la guerra de banderes, incorporant la visió de gènere transversalment a totes les nostres polítiques. Nosaltres som el partit de l’esquerra feminista. Com sempre diem, “Fets, no paraules només”: reivindiquem amb orgull els assoliments polítics que hem realitzat en matèria d’igualtat de gènere a nivell estatal (Llei d’Igualtat, Llei Integral contra la violència de gènere, Llei de la Dependència, Llei d’interrupció voluntària de l’embaràs, plans ocupacionals d’igualtat,…) i a nivell català (Llei del dret de les dones a eradicar la violència masclista, creació de la Direcció General d’Igualtat d’Oportunitats en el Treball…) i seguim treballant per denunciar la manca d’implicació del govern de la Generalitat que des de 2010 ha reduït la inversió en polítiques de protecció a les dones un 31,59%.\nEn canvi, el govern estatal liderat per Pedro Sánchez ha prioritzat les polítiques feministes amb lleis capdavanteres (Pacte d’Estat contra la violència de gènere, Llei d’Igualtat Laboral i contra la Bretxa Salarial, Llei contra la tracta…) i amb inversió.\nLa xarxa d’atenció i recuperació de víctimes de violència masclista a Catalunya ha estat patint retallades constants els darrers 10 anys deteriorant aquest servei vital per a les víctimes. Actualment, només arriba a un 11% de les dones afectades. La Comissió Nacional per a una intervenció coordinada contra la violència masclista es va reunir només tres vegades en 2017 i va estar un any sencer sense reunir-se. Això ha afectat a la creació dels grups de treball vinculats, com el de l’abordatge de la violència masclista en l’àmbit laboral que encara no s’ha creat.\nA nivell del territori l’acció de l’ajuntament és clau. Els ens locals tenen un rol exemplificador en relació a la resta d’agents socials i econòmics, per això els Ajuntaments han de ser un exemple de bones pràctiques en igualtat impulsant governs paritaris i polítiques transversals per incloure la perspectiva de gènere en totes les actuacions municipals.\nImpulsarem el pla d’Igualtat intern i d’acció a l’ajuntament promovent bones pràctiques en igualtat impulsant un govern paritari i polítiques transversals per incloure la perspectiva de gènere en totes les actuacions municipals.\nPrioritzarem la coeducació (sensibilització, comunicació…) i contra el sexisme (festes lliures de violències sexuals, prohibir la publicitat sexista als espais públics…).\nIncrementarem l’ocupació femenina (especialment pel que fa a l’empoderament de dones emprenedores i a la lluita contra bretxa salarial) amb programes específics d’emprenedoria en femení.\nPromourem un Pacte social entre homes i dones, basat en la igualtat d’oportunitats, la llibertat d’elecció i el respecte.\nFomentarem l’associacionisme de dones\nGarantirem serveis específics entorn els drets reproductius i sexuals i de lluita contra la violència de gènere.\nPrioritzarem la lluita contra la feminització de la pobresa\nFomentarem el pla de nous usos del temps\nPromourem un nou contracte social entre dones i homes per fomentar una convivència igualitària i justa. Amb diferents projectes que ens facin avançar en el compartiment de responsabilitats familiars, en els poders públics i en el món laboral.\nPotenciarem la col·laboració entre l’administració i la xarxa d’entitats i associacions de la ciutat, amb l’interès de fer partícip i co-responsable la ciutadania en la promoció i millora de les condicions de vida de la dona.\nTirarem endavant projectes amb l’objectiu de fer efectiu el principi d’igualtat dona/home en tots els àmbits de la vida pública i política, econòmica, cultural, educativa i socials de la ciutat. Impulsant el treball transversal de gènere perquè es tinguin en compte en diferents àmbits d’actuació a la ciutat.\nGarantirem i valorarem la necessitat d’ampliació dels serveis d’atenció a les dones que pateixen maltractaments físics o psíquics o qualsevol altre tipus de discriminació per raó de gènere.\nEngegarem projectes per fomentar el teixit associatiu de dones com a enriquiment de la participació ciutadana des d’una perspectiva democràtica per millorar la presència de les dones en el món públic.\nPotenciarem línies de treball i col·laboració entre altres organismes i institucions que treballin per la igualtat dona-home, tant en l’àmbit comarcal, com provincial, autonòmic, estatal i internacional.\nBloc 4 . Cap llar sense família i cap família sense llar\nUna de les principals necessitats de les famílies i de les persones és l’habitatge. Aquest ha esdevingut un dels principals problemes a Sant Cugat provocant que moltes famílies i els nostres joves hagin de marxar als municipis propers per iniciar un projecte de vida.\nDurant els darrers anys l’habitatge no s’ha prioritzat i la situació d’emergència social ha anat incrementant. Els i les socialistes posem les polítiques d’habitatge entre les prioritats del nostre programa. L’habitatge és un dret i per tant l’hem de protegir posant-nos al costat d’aquells santcugatencs/ques més vulnerables i amb menor poder adquisitiu. Cal un redisseny de les polítiques del passat i una aposta decidida per incrementar el parc públic de lloguer que venim arrossegant històricament i pel qual cal un pla de xoc decidit instant paral·lelament a la Generalitat a exercir el lideratge públic que fins ara ha estat inexistent.\nImpulsar mesures per aturar els desnonaments i facilitar mecanismes perquè les famílies necessitades puguin romandre a l’habitatge hipotecat en règim de lloguer fins que puguin obtenir un nou habitatge a la mida de les seves possibilitats\nReforçar els programes d’acompanyament a les famílies desnonades o en situació de vulnerabilitat per garantir habitatges amb un lloguer assequible o en pisos d’emergència\nApostem per la conciliació amb les entitats bancàries per afavorir a les famílies i augmentar els pisos de lloguer social.\nVetllarem per aquells programes que facilitin als petits propietaris llogar els seus habitatges amb seguretat i negociar cessions de pisos buits per part dels grans propietaris, o sancions en cas que els mantinguin d’aquesta manera.\nImpulsarem totes aquelles accions que ajudin a fer de la dació de pagament una realitat en relació a les hipoteques sobre l’habitatge habitual. De la mateixa manera, els i les socialistes treballarem a nivell parlamentari per tal d’impulsar noves mesures de regulació pel que fa a la legislació vigent en matèria de regulació de les empreses de taxació i de les seves normes d’actuació.\nDefensarem el lloguer social i la dació en pagament per aconseguir que totes les famílies de la ciutat tinguin una llar on viure.\nPrioritzarem la promoció de nou habitatge protegit de lloguer per tal de disposar d’un ampli parc d’habitatge públic.\nActuarem d’una manera decidida i continua en la generació i obtenció de sòl urbà per destinar-lo a la promoció d’habitatge protegit.\nPrioritzarem la rehabilitació com una estratègia del municipi, apostant decididament per models urbans de major sostenibilitat, propiciant l’actuació en els habitatges i propiciant la instal·lació d’ascensors en aquelles finques que encara no en disposin.\nBloc 5. El nostre futur: el joves\nConstruir una ciutat més participativa i solidària, que compti amb els joves i que sigui per als joves és una prioritat per a nosaltres.\nEn una de les ciutats més joves de l’estat Espanyol, es posa de manifest la necessitat de reconèixer la joventut com un sector de la ciutadania amb entitat pròpia i diferenciada, amb unes circumstàncies i unes necessitats socioculturals específiques, i que per tant han de ser objecte d’un seguit d’actuacions destinades a les seves necessitats concretes. Des d’aquest horitzó, s’apunten línies estratègiques en les quals s’han de basar les accions i iniciatives fetes per la gent jove i/o adreçades a la gent jove:\nApostar per l’educació i la cultura, l’accés al món laboral, l’accés a l’habitatge, la promoció de la salut i l’esport, l’accés a la informació i la participació i ciutadania.\nEstablir una perspectiva global que interrelacioni els diferents àmbits de la vida dels joves des de la pluralitat de les seves necessitats específiques i que garanteixi la seva total integració.\nFomentar l’educació com a element vertebrador, generador d’oportunitats i d’aprenentatge de valors convivencials i solidaris. Facilitar els recursos i les condicions necessàries per incrementar l’èxit escolar dels joves.\nPotenciar l’ús i l’aprenentatge de les noves tecnologies atesa la seva importància en la transformació de les relacions econòmiques i socials i com a instrument per garantir la igualtat d’oportunitats.\nIncrementar les accions culturals, facilitant l’accés a la lectura, les arts visuals, les escèniques i musicals, promovent iniciatives que els resultin interessants. Oferir a la gent jove, des dels diferents estaments, els recursos per facilitar l’orientació acadèmica, professional i la recerca de feina.\nApostar per plans de transició al treball o la formació ocupacional, els batxillerats i la formació professional.\nPromourem i millorarem l’oferta formativa de formació professional (FP) a la ciutat, sol·licitant a la Generalitat més escoles de 1r i 2n grau amb projectes de ciutat que fomentin les pràctiques professionals i la inserció laboral dels joves a les empreses del municipi.\nApostarem per polítiques clares d’ajut als joves en l’adquisició del primer habitatge per facilitar l’emancipació, també a través de contractes assequibles de lloguer.\nPromoure hàbits saludables entre la població jove. Promoure i facilitar la pràctica de l’esport com a element de lleure i de vertebració i cohesió social, treballant en la recerca de noves fórmules d’oci.\nConstruir una ciutat més participativa i solidària, que compti amb els joves i que sigui per als joves amb processos participatius per definir les polítiques en matèria de joventut i per identificar problemes socioamientals.\nFacilitar els recursos i les condicions necessàries per incrementar l’èxit escolar dels joves. Potenciant projectes sobre l’ús i l’aprenentatge de les noves tecnologies atesa la seva importància en la transformació de les relacions econòmiques i socials i com a instrument per garantir la igualtat d’oportunitats.\nIncrementarem les accions culturals, facilitant l’accés a la lectura, les arts visuals, les escèniques i musicals, promovent iniciatives que els resultin interessants. Oferir a la gent jove, des dels diferents estaments, els recursos per facilitar l’orientació acadèmica, professional i la recerca de feina (plans de transició al treball o la formació ocupacional, els batxillerats i la formació professional)\nGarantirem i ampliarem els ajuts als joves en l’adquisició del primer habitatge per facilitar l’emancipació, també a través de contractes assequibles de lloguer.\nPotenciarem i ampliarem els cursos, tallers i projectes per promoure hàbits saludables entre la població jove facilitant la pràctica de l’esport com a element de lleure i de vertebració i cohesió social.\nTreballarem en la recerca de noves fórmules d’oci. Promovent projectes d’oci alternatius. Afavorint la participació en activitats de lleure amb caràcter educatiu que fomentin els valors cívics i facilitant zones socials i lúdiques per fomentar l’associacionisme. Per una altra banda es potenciarà l’educació ambiental, on la natura es percebrà com un recurs educatiu per tal d’evitar la desvinculació amb el medi natural.\nDesenvoluparem eines d’observació de la realitat juvenil de la ciutat articulant mecanismes de diàleg entre les administracions i les entitats juvenils i els i les joves no organitzats per tal de poder desenvolupar accions i projectes interessants.\nRevisarem i actualitzarem el Pla Local de Joventut, per convertir-lo en un veritable instrument vinculant que permeti recollir les aspiracions del jovent i canalitzar-les amb el desenvolupament de les accions concretes que s’hi proposen.\nBloc 6. Esport i cultura : promotors d’igualtat i inclusió\nActualment la pràctica de l’esport és un dels indicadors més importants en la mesura de la qualitat de vida de les persones. L’esport i la seva pràctica ha de ser un instrument al servei de la cohesió i de la integració social, que garanteixi i fomenti la participació dels diferents col·lectius que componen el teixit social de la ciutat.\nApostarem doncs per polítiques d’esports transversals, que fomentin la inclusió, la salut, la convivència i la participació.\nRealitzarem un estudi i una diagnosi real de les necessitats de les instal·lacions esportives del municipi.\nMillorarem el funcionament del Consell local d’Esports, per fer-lo més dinàmic i vinculant.\nRevisarem tots els convenis amb els clubs i entitats esportives de la ciutat seguint un criteri consensuat d’equitat per millorar en l’adjudicació de subvencions i la transparència.\nPortar a terme accions de foment de l’accés a la pràctica de l’esport de la població, sigui quina sigui la seva edat, gènere, condició física o nivell socioeconòmic.\nAmpliar l’oferta esportiva per a infants i joves com a eina educativa i de formació de valors tant esportius com cívics i socials.\nTreballar des dels diferents àmbits per posar a l’abast dels nens i nenes un ampli ventall d’activitats esportives, formar-los com a persones i com a futurs esportistes, fugint de l’especialització i buscant la diversitat de pràctiques per a disposar així d’un ampli bagatge esportiu.\nContinuar amb la millora, l’adequació i el manteniment del conjunt d’instal·lacions esportives municipals adaptant-les a les actuals necessitats i incorporant els elements que optimitzin els nivells d’usos, així com la seva qualitat i la compatibilització d’activitats esportives.\nOptimitzar la utilització dels equipaments públics i privats, promovent la compatibilitat d’usos en diferents horaris, especialment aquells en els quals les instal·lacions tenen un menor nivell d’usos.\nPromoure i facilitar la pràctica de l’esport com a element de lleure. Portar a terme campanyes de sensibilització per tal de conscienciar tothom que cal tenir en compte l’estat físic abans de començar una activitat i també a l’hora d’escollir el tipus d’esport.\nDesenvoluparem un Pla de Pavellons que cobreixi de manera racional i equilibrada tot Sant Cugat adaptant-lo a les necessitats de la ciutat en aquest tipus d’infraestructures.\nAmpliarem l’oferta esportiva adreçades a totes les edats i adaptades a les diferents condicions físiques dels practicants.\nActualitzarem el concepte d’ús de les zones urbanes potenciant l’espai públic lúdic – esportiu de Collserola, dels parcs, i zones verdes, tot incrementant i millorant la instal·lació de mobiliari urbà de caràcter esportiu.\nAugmentarem el nivell d’inversió en material esportiu que és a disposició dels usuaris de les instal·lacions esportives municipals per tal de donar un servei de qualitat òptim i per tal d’anar incrementant els serveis i ampliant les activitats esportives que s’hi desenvolupen.\nContinuarem amb el treball per poder arribar a crear el carnet únic dels centres esportius municipals.\nRemodelarem i millorarem la qualitat, el manteniment i la sostenibilitat ambiental dels espais esportius existents, posant a l’abast una oferta de primer nivell en aquestes instal·lacions, tot afavorint la interacció entre les persones del barri.\nObrirem els patis oberts a les escoles de Sant Cugat per augmentar la utilització dels espais ja existents a la ciutat i optimitzar-ne l’ús, fomentant així la convivència entre persones del barri.\nImpulsarem i modernitzarem la OMET, com a model de gestió esportiva.\nImpulsarem l’oferta d’instal·lacions esportives (piscines, pistes polivalents) per barris.\nCrearem el Centre de Natura que hauria de ser un espai privilegiat en la pràctica d’esports de muntanya.\nDonarem suport al professorat d’Educació Física, millorant els recursos de que disposen, dotant-los de nous recursos i garantint el perfecte estat de les instal·lacions.\nCrearem les olimpíades escolars de Sant Cugat.\nLa cultura és font de generació de riquesa que pot dinamitzar altres àmbits de la ciutat (comercial, turístic, projecció internacional…). La nova economia es basa en la creativitat i la innovació, i això implicarà que s’hagin de trobar les millors condicions per desenvolupar-se. Per fer-ho possible potenciarem la creació de noves estratègies que impulsin els diferents sectors culturals de la ciutat.\nLa cultura és un dels pilars d’una ciutat equilibrada, cohesionada i igualitària. En aquest sentit, tothom ha de poder accedir a la cultura i el coneixement per tal d’avançar cap a una societat més tolerant, més lliure, co-responsable i participativa. Dinamitzar encara més la vida cultural de la ciutat, amb una oferta de qualitat, diversa i plural i facilitar l’accés a més ciutadans i ciutadanes és per nosaltres una prioritat\nDemocratització de l’accés a la cultura: potenciar i facilitar l’accés de tota la població als béns culturals en totes les seves manifestacions.\nContinuar consolidant les entitats culturals enfortint el teixit associatiu, mitjançant programes de formació, promoció cívica i associativa i promovent la col·laboració entre elles.\nPreservar la cultura popular i tradicional, dotant-la d’elements de difusió i innovació que li permeti ser actual i diversa i alhora respectuosa amb el patrimoni cultural que representa.\nIncrementar les accions culturals, facilitant l’accés a la lectura, les arts visuals, escèniques i musicals, per incrementar la densitat cultural sancugatenca.\nRecuperarem i actualitzarem el Pla de Cultura actual, fent un procés participatiu que recuperi el protagonisme de les entitats.\nRevisarem i farem una valoració oberta de tots els consells i taules de cultura per veure la seva eficàcia i necessitat.\nEstudiarem i fomentarem espais culturals per ampliar l’oferta d’espais per les entitats.\nFomentarem les programacions culturals i didàctiques adreçades als infants i els joves per la seva funció formativa i de recerca de nous públics.\nPotenciarem el paper dels equipaments urbans que permetin una relació estreta entre els creadors i els usuaris dels productes culturals.\nCrearem l’Institut de Cultura de Sant Cugat.\nDesplegarem ajuts per a la creació com a espais multidisciplinaris o específics per a la creació en sectors com dansa, les arts plàstiques i escèniques.\nPosarem en marxa un Pla d’ensenyaments artístics, a través d’escoles i tallers de les arts garantint l’accés a una formació artística de qualitat, en qualsevol disciplina i per a qualsevol edat.\nEstendrem els programes dels museus i equipaments culturals de la ciutat a través d’una àmplia oferta que millorarà l’accés a la cultura i la formació a les escoles com al públic familiar.\nCrearem beques pels artistes sancugatencs/ques perquè puguin desenvolupar la seva creativitat, arribant a acords amb els expositors (galeristes) per tal de promocionar l’obra local.\nImpulsarem l’activitat artística, dotant de contingut i motivació a qualsevol creació artística i potenciant el seu reconeixement.\nDonarem valor al circuit de galeries de Sant Cugat, i impulsarem la seva integració en la xarxa metropolitana i en circuits d’abast nacional.\nPotenciarem la participació dels artistes locals en la Nit de l’Art.\nPosarem en marxa una verdadera sala de concerts amb caràcter de promoció local, afavorint el reconeixement dels artistes i grups de Sant Cugat.\nAfavorirem que els artistes i grups de Sant Cugat participin en totes les activitats del municipi (Festa Major, festes de barri, d’entitats, esdeveniments culturals…), afavorint també a les entitats locals per tal que potenciïn la seva promoció.\nImpulsarem l’oferta de centres cívics a cada districte i barri del centre, aportant serveis per als diferents segments d’edat: centre de dia per a gent gran, casal d’infants i joves.\nCrearem un programa de tallers de dansa en les escoles del municipi, (primària i secundària).\nPromourem projectes comuns entre l’Escola de Música i les escoles de dansa.\nRevisarem i treballarem conjuntament amb l’Escola Municipal de Música per donar un millor servei a la ciutadania, un servei públic a l’abast de tothom, universalitzant la formació musical mitjançant les Escoles. Formalitzant un conveni real i sostenible ampliant l’aportació municipal i amb un Pla a llarg termini consensuat.\nReactivarem i potenciarem la xarxa de cooperació entre els centres de música autoritzats de la ciutat (Escola municipal, Aula de so i Fusió)\nPotenciarem l’ensenyament musical com un dret a l’abast de tothom, mitjançant beques i amb preus públics accessibles.\nRevisarem i regularem la tarificació social per a que sigui realment efectiva i arribi a la ciutadania que més ho necessita.\nRevisarem l’oferta musical de la ciutat per millorar-la i consensuar uns criteris compartits amb aquelles escoles privades.\nPotenciarem i promocionarem l’auditori com un equipament obert a totes les manifestacions artístiques, i a preus públics.\nBloc 7. L’Educació\nL’educació universal és la base de la democràcia. L’educació és un element estratègic clau per a qualsevol societat. El coneixement és un valor transversal que s’ha d’aplicar a tots els àmbits de la vida, però també cal aprendre a fer i a conviure. Les ciutats han de ser llocs on les persones puguin progressar, estimar i respectar el seu entorn, incrementar els coneixements i la cultura i viure en pau. Per aconseguir tot això, l’educació ha de desenvolupar un paper essencial com un dret fonamental que sintetitza la llibertat individual i col·lectiva desenvolupant les aptituds i el coneixement per a créixer com a persona autònoma i responsable socialment. Cal una nova codificació de l’educació on sigui clau la participació a les aules, la interdisciplinarietat en els coneixements i el sentit global (holístic) per tal de valorar qualsevol esdeveniment polític, social i/o ambiental.\nEls municipis socialistes impulsem un model territorial de desenvolupament i convivència basat en els principis de Ciutats Educadores, conceptualitzant l’educació com a eix vertebrador del progrés dels nostres territoris.\nA partir dels principis de proximitat, igualtat d’oportunitats, qualitat i participació, potenciem la finalitat de l’educació de que totes les persones puguin créixer individualment i col·lectivament de manera inclusiva, amb més capacitat de participar i competir en una societat global i plural. L’educació és un dels pilars de la convivència i per tant, motor del progrés dels nostres territoris i base de cohesió social.\nÉs en aquest context que volem incorporar i reconèixer l’acció educadora. Els termes “educació formal”, “educació no formal”, “educació informal”. És per això que hem d’identificar i definir la coresponsabilitat dels tres àmbits que intervenen en l’educació: les famílies, el sistema educatiu, i l’entorn.\nEn aquest sentit el propi desenvolupament de la Llei d’Educació de Catalunya és un dels principals actius per desplegar el conjunt de valors i principis del PSC en matèria educativa i és la millor via que els municipis tenen al seu abast per a fer front als reptes que planteja el sistema educatiu. Els municipis orientarem les polítiques educatives locals al desenvolupament del nostre rol de corresponsabilitat amb el sistema educatiu, fent front a l’absentisme i l’abandonament escolar.\nA la vegada hem de procurar garantir la planificació i exigir l’execució del mapa escolar necessari, vetllar per la qualitat en el manteniment de la xarxa de centres educatius, establir el model educatiu i la cartera de serveis pel que fa a les escoles bressol, reforçar les accions d’informació, orientació i acompanyament a les famílies i les seves AMPA tot i realitzant els serveis i programes que proporcionin noves oportunitats als i les joves i adults que ho requereixin.\nÉs per això que hem d’aconseguir que els nostres municipis esdevinguin autèntic “territori educatiu”. Per això, el lideratge i l’actuació en xarxa dels diferents agents educatius esdevé la principal estratègia per aconseguir crear valor afegit a l’acció educadora.\nEn aquesta perspectiva tenim tres grans línies estratègiques que conformen el nostre model de proposta educativa:\nLa recerca i augment de la Igualtat d’Oportunitats mitjançant el sistema educatiu. Un dels objectius centrals de la nostra proposta consisteix en garantir l’accés de la ciutadania a l’educació a partir de la igualtat d’oportunitats i del principi d’equitat per minimitzar el risc de fractura social i fer dels nostres municipis focus de coneixement i d’ocupació. En aquest context és fonamental vetllar per tal que les polítiques relacionades amb la immigració, beques, educació post obligatòria, 0-3, esdevinguin prioritàries.\nTreballar per aconseguir un model educatiu de qualitat. Sabem de ben segur que l’execució del mapa educatiu planificat, la rehabilitació i manteniment dels equipaments, el reciclatge del professorat, el treball sobre el fracàs escolar, tot i no ser competències pròpies del municipi, ens comporta com administració més propera a la ciutadania escoltar els problemes i liderar, moltes vegades, la reclamació de solucions. És per això que cal plantejar un model de col·laboració clar al Departament d’Educació de la Generalitat per tal de continuar en la millora de la qualitat del serveis públics d’educació al municipi.\nConstrucció d’una Societat Educadora des de la Governança, el Lideratge local i la Corresponsabilitat.\nGarantirem una educació de qualitat i a l’abast de tothom, com també una oferta pública suficient per a tots els nivells educatius amb una distribució territorial equilibrada d’aquesta oferta.\nVetllarem per l’ escola d’adults com a centre d’oportunitat per incrementar el nivell formatiu, l’enriquiment personal i la promoció professional, com també la possibilitat de reincorporar-se al sistema educatiu reglat.\nReactivarem els Consells municipals d’Ensenyament com a òrgans de participació eficaç i vinculants.\nAprofundirem en la conversió de Sant Cugat com a ciutat educadora, amb desenvolupament de programes transversals i de col·laboracions entre el món educatiu i diferents entitats i institucions de la ciutat a través d’un programa de Ciutat i Escola, que fomentarà que tota la ciutat tingui instruments educadors.\nVetllarem per disposar d’uns equipaments educatius de qualitat, en bon estat de conservació, amb espais adequats a les funcions que s’hi ha de desenvolupar i al servei de la ciutat, aplicant el mapa escolar de Sant Cugat.\nAmpliar l’oferta de places per a infants de zero a tres anys de titularitat pública mitjançant un Pla d’Escoles Bressol, fruit de fomentar un acord entre l’Ajuntament i la Generalitat i la creació de serveis educatius diversos i flexibles per atendre la primera infància i les famílies.\nVetllarem per oferir, des de tots els centres educatius, uns serveis de qualitat que vagin més enllà de l’horari lectiu, amb educació en el lleure, que compleixin funcions diverses, però sempre amb un marcat caràcter educatiu.\nDonarem suport a les accions per fomentar un temps de lleure actiu, en col·laboració amb les entitats de lleure de la ciutat.\nVetllarem i millorarem l’ escola d’adults com a centre d’oportunitat per incrementar el nivell formatiu, l’enriquiment personal i la promoció professional, com també la possibilitat de reincorporar-se al sistema educatiu reglat.\nDesenvoluparem accions “preventives i intensives” de lluita contra el fracàs escolar.\nPotenciarem la formació professional, fent-la més qualificada i extensa en una perspectiva menys academicista i més lligada a l’experiència.\nBloc 8. Participació ciutadania i cohesió als barris\nEl reconeixement de la realitat dels barris i districtes de Sant Cugat representa un element clau per a la identificació de les demandes i necessitats socials més paleses. Els districtes han de ser una prioritat de polítiques de cohesió i convivència d’aquests indrets. En aquest sentit, la reforma i millora integral de molts barris i districtes constitueix avui una fita important i necessària per al bon govern de la ciutat. No hi ha cap dubte que convé dotar als Districtes de\nrecursos humans i atribucions a fi que puguin atendre millor les demandes ciutadanes pel que fa la qualitat dels serveis, així puguin respondre eficaçment als compromisos polítics assolits amb el territori, i puguin actuar omplint de contingut real la nostra voluntat de treballar des de la proximitat.\nA partir de l’aprovació del nou Reglament Orgànic Municipal, cal veure com es desenvoluparà, tot i així la participació no està potenciada suficientment. Creiem que s’ha perdut una oportunitat per aprofundir en aquests òrgans com un verdader factor de desconcentració, que és com percebem els i les socialistes com haurien d’esdevenir finalment els districtes.\nActualitzarem i adaptarem els mecanismes de participació existents a Sant Cugat i implementarem elements de millora del teixit associatiu, al Reglament de Participació i als òrgans estables per millorar els mecanismes, tant d’una manera col·lectiva com individual i fomentar una participació transversal i més vinculant.\nRealitzarem una campanya per potenciar i difondre els consells de barri, què són, qui en forma part, com funcionen, quins temes tracten, etc.\nCrearem una web específica per als consells de barri que contingui la informació d’utilitat per als consellers i conselleres, i que contingui també un espai de participació i d’intercanvi entre els mateixos membres.\nEnfortirem els debats en el si dels consells, tot prioritzant els temes de més rellevància i traslladant-hi els temes importants de l’agenda de govern relacionats amb el districte corresponent.\nObrirem els consells a tots els actors que formen part del territori: incloure-hi l’ampli ventall d’actors socials i entitats que formen part del districte (les diferents entitats, la comunitat educativa, la comunitat assistencial, etc.).\nInclourem representació dels ciutadans i ciutadanes, en la composició del plenari del consell, així com potenciar la presència de les entitats.\nPotenciarem el treball de proximitat territorial i afavorirem el sentiment de comunitat global.\nCrearem una comissió mixta (representants ajuntament/representants consell) de seguiment dels Consells de barris per valorar la viabilitat de les propostes que se’n derivin dels Consells i fer més efectiva i vinculant aquesta participació.\nAproximarem les actuacions urbanístiques i les intervencions en els barris i districtes,\ndenotant una manera propera de fer municipi d’acord amb les entitats de barri i la ciutadania.\nRealitzarem una sessió anual sobre l’estat de cada districte, a partir dels informes presentats per les entitats veïnals que participen al consell de districte. El consell emetrà un informe que servirà per a l’elaboració dels pressupostos municipals.\nRealitzarem una sessió anual per a cada districte, on es presentarà i es debatrà el projecte de pressupost municipal.\nImpulsarem una política d’igualtat per a les entitats, en funció del nombre membres, repercussió en la vida social i la seva projecció fora del nostre àmbit municipal.\nImpulsarem el Consell d’Entitats Municipal per tal de sumar esforços i coordinar les seves activitats.\nCercarem mètodes d’esponsorització i consecució de subvencions d’altres administracions, institucions o privades per ajudar a les entitats.\nImpulsarem nous mecanismes i espais de difusió de les entitats i associacions per donar a conèixer les seves activitats de manera gratuïta.\nAproximarem les actuacions urbanístiques i les intervencions en els barris i districtes, denotant una manera propera de fer municipi d’acord amb les entitats de barri i la ciutadania.\nBloc 9. Lluita per la dignitat de les Pensions\nCertament, tot i que el disseny i la preservació del sistema de pensions és una política que competencialment correspon a l’Estat, els i les socialistes de Sant Cugat ho considerem com un tema capçal, també, a nivell municipal. Perquè la defensa de les pensions ens correspon a totes les persones compromeses políticament amb la construcció d’un país més just, amb independència de que les nostres responsabilitats siguin, principalment, municipals o autonòmiques.\nPer totes aquestes persones el poder adquisitiu de la seva pensió és essencial, i el seu nivell vida es veu directament condicionat per com la seva pensió s’incrementa en proporció a l’augment dels preus. Aquests darrers anys, el Govern del PP ha actuat de forma profundament irresponsable i ha mantingut una posició antisocial. No només ha establert copagaments farmacèutics, sinó que s’ha gastat els prop de 60.000 milions d’euros del Fons de Reserva de les Pensions, i al 2018 ha proposat, amb el suport de Ciutadans, un increment de les pensions del 0,25%, clarament insuficient per atendre les necessitats dels pensionistes, i de moltes de les seves famílies, que depenen de l’ajuda dels avis i avies per poder arribar a fi de mes.\nEls i les socialistes, en front de la devaluació i privatització de les pensions, creiem i defensem un sistema de pensions públic i sostenible; un sistema que no depèn, com alguns pretenen, del manteniment de salaris baixos sinó, ans al contrari, depèn de la creació de llocs de treball amb salaris dignes. Preservar les pensions públiques i el seu poder adquisitiu es una qüestió de dignitat.\nPer aquest motiu, i perquè som conscients que la viabilitat de les pensions és una qüestió que preocupa i afecta a molts santcugatencs i santcugatenques treballarem al costat de la plataforma de pensionistes de Sant Cugat per prendre mesures municipals necessàries per donar suport al col·lectiu i dignificar la seva situació.\nCrearem una Targeta local de pensionista que permetrà als santcugatencs accedir a descomptes en l’oferta cultural i als comerços per evitar que les persones amb pocs recursos hagin de marxar a altres municipis per comprar i, d’aquesta manera, augmentar el consum a Sant Cugat.\nEstudiarem la possibilitat d’introduir el model de cohabitatge en les promocions de Promusa, augmentar el parc de protecció oficial, fomentar la compartició i incrementar les bonificacions per pagar l’Impost sobre Béns Immobles (IBI) tenint en compte la renda.\nTreballarem amb la Generalitat per reduir el temps d’espera als CAPs i disposar d’ una major dotació d’especialitats locals, reduint l’espera per fer proves medicoquirúrgiques.\nDemanarem i estudiarem la possibilitat de disposar d’un nou centre de rehabilitació al municipi.\nSeguirem reivindicant i treballant per disposar del hospital públic de referència per a Sant Cugat, Rubí i Castellbisbal.\nFarem millores pel que fa al transport públic, estudiant la possibilitat d’augmentar la freqüència amb autobusos més petits i adaptant els vehicles per a persones amb mobilitat reduïda.\nTreballarem amb la Generalitat per fer possible la construcció d’una nova residencia pública.\nAugmentarem l’oferta d’activitats esportives destinades a pensionistes.\nPosarem en marxa un paquet d’ajuts per actuacions mediques d’odontologia i podologia i formació acadèmica.\nBloc 1. Ciutat cívica, diversa, tolerant i amb qualitat de vida\nEl nostre compromís passa per establir les polítiques i accions que ens permetin continuar avançant per fer una ciutat arrelada en el país, on la convivència sigui encara més protagonista, una ciutat més cohesionada socialment, on tothom compti amb les mateixes oportunitats, sense discriminacions de cap tipus. Per una ciutat solidària, que integri els col·lectius més desafavorits i que doni igualtat d’oportunitats a tothom.\nTreballarem per una ciutat oberta amb accés a la cultura, al coneixement, a l’educació, a les tecnologies de la informació i a l’esport, com a elements fonamentals de convivència i d’integració.\nApostarem fermament per uns serveis educatius, sanitaris i socials dignes per donar resposta a les necessitats de la ciutadania.\nTreballarem per donar resposta a la necessitat de més i millor mobilitat a la ciutat i d’una millor comunicació i millors infraestructures mantenint i augmentar el potencial econòmic de Sant Cugat, afavorint la indústria, el comerç i els serveis, fomentant la innovació i l’ús intensiu de les tecnologies de la informació, la comunicació i el coneixement.\nTreballar per una ciutat solidària, que integri els col·lectius més desfavorits i que doni igualtat d’oportunitats a totes les persones.\nAmpliarem el compromís de la ciutat amb la pau, la cooperació i els drets humans, fomentant la compra pública sostenible, utilitzant criteris socials, de cooperació, pau i drets humans, i no només econòmics, per a la licitació de contractes públics.\nSuport a les alternatives de comerç just així com el de proximitat amb la inclusió de la banca ètica com a entitat financera.\nDonarem preferència a les compres de les empreses subministradores de serveis (aigua, llum, telèfon, etc…) que aposten per criteris més exigents i sostenibles.\nDestinarem l’1% del pressupost municipal per a cooperació al desenvolupament, la pau, els drets humans i l’educació pel desenvolupament durant la legislatura.\nMantindrem els programes de recolzament a persones, institucions i entitats que estan sota amenaça per la tasca que realitzen a favor dels Drets Humans i la Pau.\nGarantirem tal i com ens vam comprometre amb la moció “Sant Cugat, ciutat refugi” a donar suport a les persones sol·licitants d’asil que arriben al nostre municipi.\nFomentarem l’aprovació i implementació de polítiques i accions en favor de la Cultura de Pau\nFarem de l’Educació pel Desenvolupament, una eina clau per la comprensió de la interdependència política, econòmica i social dels problemes socials i les interconnexions globals entre les causes i les conseqüències de les desigualtats. Promovent alhora la participació i la capacitat propositiva i de transformació de la ciutadania.\nElaborarem i executarem el nou Pla Director Municipal de Cooperació al desenvolupament, la pau i els drets humans al 2021 de manera participada amb les entitats de la Xarxa Solidària.\nTreballar per una ciutat que vetlli i doni resposta i possibilitats a tothom: nens i nenes, joves i gent gran, homes i dones, creant nous serveis i espais que donin respostes a les noves necessitats socials, amb la col·laboració de tothom.\nTreballar per una ciutat oberta amb accés a la cultura, al coneixement, a l’educació, a les tecnologies de la informació i a l’esport, com a elements fonamentals de convivència i integració.\nTreballar per uns serveis sanitaris i socials dignes per donar resposta a les necessitats de la ciutadania.\nPrioritzar polítiques que optimitzin la gestió dels residus per tal de conservar el medi ambient des de la sostenibilitat i la integració del reciclatge.\nIncrementar la freqüència i millora dels mitjans en la neteja viària i recollida d’escombraries.\nFomentar i incentivar la conservació i la neteja exterior dels edificis i carrers.\nEstudiar la relació veïns/quantitat de contenidors, tenint especial cura de les zones amb molt comerç.\nAugmentar el nombre de contenidors de recollida selectiva, amb la incorporació de la recollida orgànica i l’oli domèstic.\nL’arranjament de les places, els carrers i, en definitiva, dels barris de la ciutat contribuirà a millorar la qualitat de vida. Aquest objectiu es concreta en: Conservar, mantenir, millorar i rehabilitar els espais públics existents a la ciutat.\nAdaptar els espais públics en funció de les necessitats de les diverses franges d’edat, tenint en compte les especificitats dels diferents col·lectius: gent gran, joves, infants…\nEliminar les barreres arquitectòniques que suposen un obstacle per a les persones amb problemes de mobilitat, arranjant els elements dels espais públics ja existents i utilitzant aquest criteri alhora de construir-ne de nous.\nArribar a acords amb altres institucions públiques o entitats privades per millorar l’accessibilitat i evitar les barreres arquitectòniques en espais públics o en espais privats d’ús públic.\nIncidir en la consciència ciutadana per mantenir i adoptar mesures que contribueixin a millorar aspectes de la vida quotidiana de les persones amb mobilitat reduïda.\nEquilibrar territorialment tota la ciutat, tant pel que fa a les millores en serveis i infraestructures com a la creació d’espais verds.\nEstudiar mecanismes de reducció de l’accés de trànsit rodat a les vies que integren el centre de la ciutat. Millorar l’estat de les calçades dels carrers i altres vies de la ciutat, arranjant el paviment i els ferms i adequant l’asfaltat.\nMantenir, ampliar i renovar periòdicament les àrees destinades al joc infantil per adaptar-les a les normatives de seguretat vigents i als usos dels infants.\nFomentar l’interès ciutadà per l’educació viària, per tal que tant els vianants com els conductors i/o els ciclistes respectin el seu espai d’ús i mantinguin i ampliïn l’espai de convivència comuna.\nPrioritzar el manteniment i la creació d’espais públics verds.\nAmpliarem i consolidarem la figura dels/les Agents Civics/ques, com a representants de la corporació per a promoure una ciutat més cívica i afavorir la convivència.\nPromoure acords cívics que mobilitzin els agents socials en la preservació de l’espai públic, fomentant la participació de veïns i veïnes en la construcció de nous espais i afavorint la responsabilitat col·lectiva sobre aquests. Aquests acords es basen en el manteniment i l’ampliació del diàleg entre l’administració i la ciutadania.\nBloc 2. Ciutat segura, barris segurs\nEls robatoris a Sant Cugat del Vallès han augmentat durant els primers nou mesos de l’any 2018. En cinc anys, aquest tipus de delicte ha augmentat un 113%. Aquestes dades converteixen Sant Cugat en un dels municipis de tot l’estat amb una proporció més elevada de robatoris. Una situació que als veïns i veïnes preocupa de manera exponencial i genera una sensació d’inseguretat que cal abordar.\nNo existeixen mesures màgiques ni immediates. Els Socialistes entenem que la llibertat només\nés possible en una Societat que se senti segura i sense por. Treballarem en tres eixos per a\ngarantir la Seguretat de les persones. Increment d’efectius personals i mitjans tècnic, reordenació i descentralització dels Serveis de policia municipal i l’aplicació de les noves tecnologies.\nINCREMENT D’EFECTIUS PERSONALS I MITJANS TÈCNICS:\nSant Cugat és una ciutat molt extensa que per les seves característiques de distribució i el creixement d’habitants habitants necessita de forma urgent l’increment de persones per a treballar per la seguretat i el civisme.\nAugmentarem la plantilla de la Policia Local a 140 agents, impulsarem la possibilitat d’incorporar el 35% de les places ( màxim que marca la llei) d’incorporació de personal procedent de la mobilitat interadministrativa.\nEns comprometem a la permanent actualització dels mitjans i preparació del personal de la Policia Local, fent-ne una policia capdavantera en la diagnosi dels fenòmens socials emergents. En especial sobre bandes organitzades i delites amb violència.\nFomentarem la figura d’educador social al carrer per detectar grups de risc.\nIncrementarem la dotació d’agents cívics per atendre situacions de risc especialment de gent gran i quan viuen soles.\nDesenvolupament dels agents cívics i creació d’un Servei d’agents cívics nocturns per a atendre les necessitats dels ciutadans i derivar de manera urgent als serveis necessaris d’urgències policia, Serveis sanitaris, etc.\nREORDENACIÓ I DESCENTRALITZACIÓ DELS SERVEIS DE POLICIA MUNICIPAL\nSant Cugat aquesta distribuïda en barris, alguns d’ells allunyats del centre, amb unes característiques i problemàtiques especials . Hem de ser al costat de les persones amb una política de seguretat de proximitat.\nFomentarem la policia de proximitat mitjançant una interlocució constant amb el teixit socioeconòmic i associatiu ciutadà, i atenent a les especificitats pròpies de cada barri.\nDesenvoluparem de ple el model de seguretat amb la presència permanent d’un determinat nombre d’agents als barris de la ciutat, i donant resposta a les demandes urgents.\nAugment del pressupost fins a doblegar-lo en inversió, renovació de material i la incorporació de nous treballadors.\nAugmentar la coordinació entre els cossos de seguretat de Sant Cugat. Apostant per una estreta col·laboració entre la Policia Local i els Mossos d’Esquadra i CNP ( en matèria d’estrangeria ) en el marc dels acords locals de seguretat, avaluant els programis de prevenció i coordinació en matèria de seguretat.\nMarcarem línies que permetin optimitzar la màxima proximitat del servei de la Policia Local amb la ciutadania, amb la finalitat de facilitar un major coneixement donis de la base dels problemes principals del municipi. Experiència pilot de creació de policia de proximitat en Valldoreix per a estendre-la progressivament en tots els Barris de la ciutat\nFer partícip la ciutadania de la problemàtica de seguretat del seu barri perquè puguin aportar possibles solucions.\nImpulsarem noves polítiques de seguretat del barri, transversalitat, implicant tots els cossos policials, els serveis socials, els serveis educatius, i tot aquell servei municipal que té incidència en l’espai públic,\nAbordarem i actuarem de manera preventiva, des de la proximitat, tot tipus de delictes als primers indicis o informacions, per evitar des de furts fins a casos de violència masclista.\nPrioritzarem l’atenció a les víctimes de violència masclista i a les seves famílies, i que aquestes es sentin acompanyades i orientades en tot moment.\nPotenciaren l’acompanyament de la gent gran davant de situacions de risc i vetllarem per la seva seguretat, especialment quan viuen soles\nVivim en la societat de la tecnologia, és necessari la incorporació de tots aquells elements que\nens ajudin a aconseguir una societat més segura, però sense envair la privacitat i llibertat de les persones.\nAplicarem la utilització de noves tecnologies al Servei de la Seguretat.\nAplicació d’un programa informàtic que mitjançant la utilització d’algorismes permeti la predicció de delites\nCreació d’una APP de Seguretat ciutadana i civisme per a connectar als ciutadans amb els\nServeis d’emergència local, en temps real.\nRevisarem el pla de càmeres de videovigilància per tal de, al mateix temps que garantim l’anonimat i la intimitat dels ciutadans, saber en temps real possibles situacions de risc que ens ajudarà a optimitzar la tasca de prevenció i protecció de les persones.\nBloc 3. Ciutat verda i compromesa amb el medi ambient\nLa sostenibilitat al nostre municipi és vital i tal i com la seva definició indica és la satisfacció de les necessitats de la població actual sense comprometre les possibilitats de la població futura. Per tant l’abastiment de recursos s’ha de portar a terme d’una manera eficient per reduir la contaminació i augmentar la qualitat ambiental. Parlem del denominat desenvolupament sostenible, en el que es treballarà en polítiques en 3 àrees: econòmica, social i ambiental.\nFomentarem que el nostre ecosistema urbà arribi a un equilibri on es reaprofitin de manera cíclica tots els recursos, de manera que es generi el mínim de residus possibles, es promogui l’ús racional de l’aigua (el seu estalvi) i l’ús d’energies renovables.\nVetllarem per mantenir la qualitat de l’ecosistema urbà, periurbà, agrari, fluvial i forestal i es potenciarà el respecte del patrimoni històric i natural\nIncentivarem el coneixement i conservació del medi per procurar la preservació de la nostra biodiversitat a la ciutat. Cal incloure-ho en la planificació urbana i en els projectes de biodiversitat per aconseguir que es respecti tot el patrimoni natural: xarxa de parcs i jardins i arbrat viari a més de la preservació d’institucions culturals i museus. És bàsica la veu de la ciutadania (incloent tant adults com joves i nens), la coresponsabilitat i la promoció del voluntariat de zones verdes. La participació juvenil serà essencial per abordar, amb diferents punts de vista, les diferents problemàtiques que puguin sorgir a nivell socioambiental.\nEs recuperaran i es revaloritzaran els coneixements tradicionals, no científics, (adquirits per l’experiència) per tal de comprendre millor la interacció entre humans i natura.\nTreballarem per la integració dels 17 objectius de desenvolupament sostenible 2030, que tenen com a pilars fonamentals l’equitat, cohesió i igualtat social, la protecció del medi ambient i l’eficiència econòmica amb equilibri ecològic i ambiental.\nFomentarem la mitigació dels impactes del canvi climàtic i farem totes les accions necessàries per la nostra adaptació.\nFacilitarem una bona eficiència energètica a tots els habitatges de Sant Cugat amb la potenciació de l’ús d’energies netes, on els temes de reducció ibi per 5 anys seran de forma proactiva i amb llicència d’obres gratuïta.\nPotenciarem subvencions per facilitar a totes les veïnes i veïns la transició energètica necessària per minimitzar els impactes climàtics. Fent que la nostra ciutat sigui un referent a nivell Català i espanyol.\nTreballarem per a que la ciutadania faci propostes actives per aconseguir que Sant Cugat sigui un mosaic de biòtops, on hi hagi varietat d’hàbitats i on visqui una gran varietat de flora i fauna.\nProposem que hi hagi estudis per la construcció d’una nova xarxa d’aigua no potable, provinent de la recollida d’aigua de pluja pel reg dels arbres i jardins públics.\nTreballarem per la recuperació, revisió i nova instal·lació d’hidrants o boques d’incendis als carrers sobretot als barris que estan més a la vora de les zones forestals per utilització dels serveis de bombers i per prevenció d’incendis.\nPromourem ,entre altres, el reg dels arbres dels carrers en episodis de sequera, que son cada vegada més freqüents.\nTreballarem per disposar de més punts de recàrrega per vehicles elèctrics a la ciutat. També per la reducció en el impost de circulació pels mateixos i el híbrids. A més de la reducció de la taxa de guals.\nFomentarem les campanyes de sensibilització en temes de sostenibilitat i medi ambient a través de campanyes informatives i tallers per veïnes i veïns. Es potenciarà l’ús de l’educació ambiental com a eina de canvi socioambiental on l’apropament a la natura serà el motor de canvi de les relacions amb el medi.\nPromourem la recuperació dels camins naturals de Sant Cugat en relació als del parc natural de Collserola.\nPromourem la lluita contra les plagues de forma més ecològica, en particular pel tema del mosquit tigre, rates, aus invasores… (Serà vital fer convenis amb les universitats per a la recerca de solucions innovadores).\nFomentarem l’ús de cultius, tan en àmbits públics com privats, amb espècies autòctones per estalviar recursos hídrics entre d’altres. I també s’incentivaran els permacultius.\nFarem els estudis necessaris per fer més efectiva la recollida selectiva porta a porta dels residus domèstics a tot el municipi.\nValorarem fer una reducció dels impostos municipals per veïnes i veïns que vagin regularment a portar residus a les deixalleries.\nPotenciarem una participació activa al Consell del parc natural de Collserola.\nBloc 4. Mobilitat, aparcament i ciutat accessible i oberta\nAvançar cap a un model de mobilitat integrador i segur, compatible amb el desenvolupament de l’activitat econòmica i social de la ciutat. Equilibrar els diferents barris pel que fa l’accessibilitat i la mobilitat, reduint la diferència entre les diferents àrees de la ciutat i completant la xarxa territorial i urbana en l’estructura viària de la ciutat i les seves connexions.\nFomentar aspectes globals de la mobilitat sostenible amb un urbanisme enfocat a millorar la qualitat de vida de cada veí.\nApostarem per que amb cada pla d’ordenació urbana existeixi una millora dels nostres carrers i places, darrera de cada gran obra hi hagi la construcció de nous equipaments pels veïns i veïnes de la zona.\nTreballar per implicar la resta d’administracions, aplicant el Pla d’Infraestructures ferroviàries i viàries i fent realitat les inversions.\nFomentar el transport públic amb la incorporació de nous autobusos per tal d’adequar el nivell d’ús i servei de cadascuna de les línies, incrementant els itineraris i les freqüències de pas, avançant en la implantació del sistema d’informació a les parades per permetre saber el temps d’espera de l’autobús i millorant les connexions d’autobusos als barris en creixement.\nTreballar per garantir l’accessibilitat universal i de tots els col·lectius al transport públic, facilitant l’ús i la informació.\nPotenciar el servei de transport d’autobusos nocturns i de connexió amb els polígons industrials, tant urbans com interurbans.\nPotenciar l’increment del servei de taxis adaptats per a persones amb mobilitat reduïda.\nPotenciar el transport sostenible, fomentant l’ús de la bicicleta, augmentant la xarxa de carrils destinats específicament per l’ús d’aquest transport.\nFer campanyes a les escoles per fomentar l’ús de les bicicletes i el transport públic.\nIncrementar la seguretat viària desenvolupant campanyes de formació a les escoles i de sensibilització externa per augmentar el civisme dels conductors pel que fa a les entrades i sortides de les escoles: aparcament en doble fila, a sobre de les voreres…\nEstudiar fórmules per millorar el trànsit en hores punta, sobretot a l’entorn dels centres educatius en els horaris d’entrada i sortida.\nCrear places d’aparcament a les àrees amb més densitat de població de la ciutat, elaborant un pla d’aparcament que ampliï les places existents i creant places en punts propers a zones comercials i industrials.\nIncidir en la garantia i el respecte de les places d’aparcament reservades a persones amb discapacitat.\n– Potenciar un Observatori de la Mobilitat, creat amb l’objectiu d’obtenir els indicadors necessaris per diagnosticar les necessitats de la ciutat en aquest camp.\nEl nostre projecte farà un urbanisme enfocat a millorar la qualitat de vida de cada veí, “urbanisme de proximitat”. Darrera de cada pla d’ordenació urbana hi haurà la millora dels nostres carrers i places, darrera de cada gran obra hi haurà la construcció de nous equipaments pels veïns i veïnes del barri, darrera de cada infraestructura hi haurà la creació de noves oportunitats i llocs de treball.\nFomentarem un model de ciutat on les persones, i les seves necessitats de desenvolupament personal, col·lectiu i professional, al centre de les prioritats, es basin en la responsabilitat compartida, preservant els carrers i els barri i districtes com l’entorn més proper de la gent, com a part de la vertebració del municipi formant part de la realitat metropolitana i vallesana, com a nucli de competència i competitivitat.\nPotenciarem un urbanisme pels propers anys amable i accessible, potenciant la rehabilitació, l’habitatge, els serveis, els equipaments, el verd urbà, la biodiversitat, el comerç de proximitat, els vials per a la comunicació i el transport públic i privat, l’espai per a les empreses, i les grans infraestructures per a les xarxes de comunicació i telecomunicació i pel transport.\nIntervindrem des de la proximitat, tot tenint present la doble pertinença territorial (metropolitana i vallesana), potenciant la gestió urbanística a través de projectes i de recursos adients i ajustats per a cadascuna de les escales d’intervenció.\nBloc 5. Ciutat dinàmica, innovadora, emprenedora i generadora d’ocupació\nVolem una ciutat on destaqui el dinamisme del seu teixit empresarial i de l’emprenedoria, amb empreses consolidades, innovadores, responsablement sostenibles i que contribueixin al progrés social i econòmic de la ciutat.\nPer aquest motiu, ens proposem, com a línies polítiques i estratègiques clau en l’àmbit de les polítiques d’ocupació i de foment de l’economia:\nFixar objectius ciutadans ambiciosos i realistes per rebaixar l’atur al ritme més ràpid possible, ajudant a crear feina estable i de qualitat, cooperant amb les empreses i treballant per atraure inversions a la ciutat.\nDefinir una política industrial ambiciosa per als propers anys. La nova ciutat industrial requereix de nous plantejaments i models que superen els vells esquemes de localització industrial, de polígon industrial i d’especialització sectorial. Volem una ciutat que respiri activitat productiva i innovació. Volem una ciutat que per ella mateixa generi l’espai de trobada entre la formació, la innovació i l’activitat productiva. Només això ens farà més forts en serveis i ens assegurarà el benestar.\nRecolzar específicament les pimes, els emprenedors i els autònoms.\nApostarem pels centres d’innovació i fabricació digital, impulsant una xarxa local de fablabs.\nCrearem un centre d’innovació social i emprenedoria social per a la creació i incubació d’idees i la generació d’activitat econòmica.\nApostarem per la ciència, la innovació, la tecnologia i la sostenibilitat, sobre la base de projectes i actuacions\nAprofitar les capacitats del model de “Ciutat del Benestar”, per crear oportunitats de feina, inspirant-nos en les experiències dels països nòrdics i altres països avançats.\nAvançar més en la concertació social i econòmica liderant un Pacte per l’Ocupació de Sant Cugat.\nContinuarem insistint davant dels governs espanyol i català perquè desenvolupin polítiques econòmiques i industrials a mig i llarg termini, amb la participació directa dels ajuntaments.\nAprofitarem les capacitats de totes les persones amb talent i idees que tenim a la ciutat, sense prejudicis, i promovent que participin activament.\nApostarem per l’economia circular i per la innovació, per un model econòmic fonamentat en el bé comú, per convertir el respecte al medi ambient (com l’Anella Verda o altres) en oportunitats de progrés econòmic sostenible.\nTreballarem per disposar de plantes de Biomassa (energia renovable) als diferents polígons industrials per a contribuir a la sostenibilitat ambiental i a l’estabilitat de l’ecosistema i reduir costos i residus industrials.\nTreballarem i participarem activament amb el Consell Comarcal en el pacte per la reindustrialització del Vallès Occidental per una estratègia industrial i econòmica compartida a la comarca i al territori més proper.\nPotenciarem el comerç de proximitat amb un teixit comercial urbà equilibrat reforçant els principals eixos comercials de la ciutat amb iniciatives d’atracció, com a mecanisme per afavorir la dinamització i la vitalitat del municipi.\nBloc 6. Administració pública transparent i eficient\nLa nostra ciutat i el nostre país necessiten millorar la qualitat de la democràcia a través de noves formes de fer política, basades en l’honestedat, la transparència i la eficiència.\nEl nostre compromís és fer un Ajuntament que sigui més que mai de tothom i per a tothom, posant-lo exclusivament al servei dels interessos de la ciutat de dels sancugatencs i sancugatenques. Per això, la incorporació de noves formes de fer política local es troba present en tots els eixos del Programa Electoral, com un element comú a totes les polítiques que ens comprometem a desenvolupar a l’Ajuntament de Sant Cugat per al mandat 2019-2022.\nImpulsarem una “nova política”, renovada en les formes i en el fons, per millorar la democràcia municipal, potenciar a fons la participació ciutadana i aplicar com a valors fonamentals una honestedat absoluta i la màxima transparència en totes les dades, processos i actuacions municipals.\nEntenem el Programa Electoral com un “contracte” que s’ha de respectar i complir absolutament com a compromís amb els ciutadans i ciutadanes. En tot cas, caldrà explicar i raonar amb transparència les raons dels canvis que es puguin produir o dels compromisos que no es puguin complir parcialment o totalment.\nActuarem amb esperit de cooperació i lleialtat institucional amb els governs de Catalunya i d’Espanya, a més d’altres administracions, però defensant els interessos de Sant Cugat.\nUn Sant Cugat de totes i de tots, un Sant Cugat per a totes i tots.\nAfrontem el futur amb ambició i optimisme perquè tenim el convenciment de les enormes possibilitats de la nostra ciutat.\nSi ens voleu acompanyar, ara és el moment de remar plegats. Perquè coneixem la ciutat, hem nascut i la vivim, hem crescut amb el municipi i sabem quines són les necessitats.\nVolem assumir aquesta gran responsabilitat, estem preparats i creiem que amb nosaltres al capdavant un Sant Cugat millor és possible.\nNecessitem la vostra confiança i suport.\nAra és el moment de canvi.\nEstem preparats! En doneu aquesta oportunitat?


La veu del “Geni Tortuga” de Bola de Drac visita Gandia\nEl regidor delegat de Normalització Lingüística i de l’Agència de promoció del valencià (Aviva Gandia), Nahuel González, acompanyat del representant de la Plataforma per la Llengua, Manuel Carceller, han presentat aquest matí el Taller de doblatge gratuït que tindrà lloc el pròxim dilluns, 21 d’octubre, a les 19 h, a la Casa de la Marquesa. Estarà impartit pel doblador professional, Francesc Fenollosa i Ten. A tota una generació li sonarà la seua veu, entre altres treballs, perquè era la del “Geni Tortuga” a la popular sèrie de dibuixos animats Bola de Drac, emesa durant molts anys a Canal 9.\n“Volem aprendre més de la nostra llengua a través de professionals del doblatge com Francesc. Per això vull agrair l’esforç de la Plataforma per la Llengua en defensa del valencià i per acabar amb la discriminació lingüística que encara patim els valencianoparlants en el nostre dia a dia”. González ha assegurat que s’està col·laborant també amb el Campus de Gandia de la UPV per a la promoció del valencià dins els estudis relacionats amb el camp audiovisual.\nPer la seua banda, Carceller ha definit la Plataforma com una “ONG del valencià. A través de la qual realitzem accions molt diverses per tal de promocionar la llengua en diferents àmbits, com ara amb les persones nouvingudes. També activitats de reivindicació del valencià per a la seua normalització en el món audiovisual, en condicions d’igualtat amb altres llengües”.\nAl taller, d’una forma lúdica, s’hi doblaran escenes de films en valencià, tal com es fa ja a molts col·legis i instituts. Per això s’ha fet una crida a la ciutadania a participar-hi. Especialment al professorat, per tal de conéixer l’experiència i traslladar-la després als seus centres.


Actualitzada 02/06/2020 a les 21:08\nEls darrers mesos hem après desgraciadament un nou vocabulari. Si més no, hem ampliat el nostre vocabulari. Tot va començar aprenent amb molta rapidesa les paraules coronavirus, Covid-19, pandèmia, quarantena, confinament, queda’t a casa, empreses obertes tancades o de guàrdia, gràfiques... Tot seguit vàrem aprendre paraules tals com cribratge, test, anticossos, PCR, TMA, IgM, IgG, mascaretes, guants, desinfecció, solucions hidroalcohòliques, zones sanitàries, hidroxicloroquina, vacuna, incertesa... Molt aviat també vàrem aprendre videoconferències, crèdits tous, ERTO, reduccions de la jornada laboral, ajudes, teletreball, programes informàtics que no fèiem servir gairebé mai (com per exemple Zoom)... Ara estem aprenent fases zero, un, dos i tres, distància de seguretat, desconfinament, aforaments reduïts, mampares, nova normalitat, fronteres tancades o obertes... No podem dir doncs que no hem après res. Qui ens havia de dir que ho faríem en poc temps. El que no hem d’oblidar són altres paraules que estem aprenent: mesures de precaució, recomanacions, control, no confiar-se, normes de seguretat .. I el que hem de fer és dedicar més recursos a sanitat i sanitaris i menys en ximpleries que no serveixen per a res, tals com dilapidar un milió de euros en el manteniment de l’orella global per gravar les nostres converses. Tardarem molt a canviar el nostre vocabulari i totes aquestes paraules perduraran molt en el temps o segurament no oblidarem mai. Espero que no haguem de incorporar al vocabulari la paraula precipitació.\nCrec que en la meva vida havia llegit un article tan dolent.\nEls nostres governants tambe haurien d'aprendre nou vocabulari com empatía, respecte, decencia, solidaridat, seny, logica, eficiencia ... i sobretot saber conjugar el verb DIMITIR, en tots els temps verbals, i persones, tant del singular com del plural.


XarxaLlull: Taller de panellets a la Universitat de Cambridge\n/ ► Taller de panellets a la Universitat de Cambridge\nTaller de panellets a la Universitat de Cambridge\nper Carme Calduch Rios - Monday, 10 November 2014, 01:31\nEl passat divendres 7 de novembre, a Fitzwilliam College, Cambridge, va tenir lloc un taller de panellets amb alumnes de català d’aquesta universitat. El taller va ser a càrrec de Roger Craviotto (ex Leeds), qui com a bon professor que és, va dirigir amb paciència tot el procés de confecció dels dolços. El taller va ser íntegrament en català, tot i que els estudiants tenien la recepta en català i en anglès. El resultat del treball en equip va ser uns panellets deliciosos, dignes de la millor pastisseria.\nAl taller, a més de participar alumnes, també van assistir catalans i valencians residents a Cambridge, així com persones d’altres nacionalitats interessades en la cultura catalana. Així que l’activitat va suposar una oportunitat idònia per a l’intercanvi i la conversa, en un ambient festiu d’interculturalitat.\nEn acabar el taller, es va celebrar la festa de la Castanyada, amb vi moscatell, castanyes i els panellets elaborats al taller, a la qual es van sumar altres persones.\nDes d’ací, volem agrair l’inestimable ajuda del Roger Craviotto, per la seva contribució a l'èxit de l'activitat.\nEn aquest enllaç podreu veure les fotos del taller i de la festa.


Secundària - Les Carolines\nResum Educació Secundària\nL’Educació secundària obligatòria (ESO) comprèn quatre cursos acadèmics. Generalment s’inicia l’any natural en què es compleixen 12 anys i s’acaba als 16, tot i que els alumnes tenen dret a romandre en el centre amb règim ordinari fins als 18.\nEls estudis de l’ESO estan estructurats seguint uns principis d’educació en comú i d’atenció a la diversitat de l’alumnat. També es posa especial atenció en l’orientació acadèmica i professional.\nL’objectiu més important d’aquesta etapa educativa és l’alumnat adquirisca àmbits bàsics de la cultura com ara, l’àmbit humanístic, científic, tecnològic i artístic. A més, és important el procés de desenvolupament d’hàbits d’estudi i treball, de manera que consoliden per a enfrontar-se a estudis superiors o a la incorporació al món laboral.\nUn objectiu clarament diferenciat de l’etapa secundària és la de rebre la formació necessària per a preparar a la ciutadania futura en l’exercici dels seus dret i obligacions.\nL’avaluació de l’Educació Secundària Obligatòria és contínua, formativa i integradora. Es pot promocionar d’un curs a l’altre quan existeix una avaluació positiva a totes les assignatures o negativa en un màxim de dues assignatures.\n123Steroid – Anabolic Steroid: Buy bodybuilding product cypionate 250 dragon pharma purchase steroids canada, purchase bodybuilding doping product\nEn finalitzar aquests estudis s’obté la titulació de: graduat o graduada en educació secundària obligatòria, aquesta titulació permet:\nAccedir a altres estudis postobligatoris.\nAccedir al mercat laboral.\nL'atenció a l'alumnat. Les Tutories Personals\nMitjançant les tutories personals és l’alumnat el que tria qui vol que siga el seu tutor o tutora, i aquesta serà la persona que l’acompanye durant un curs escolar, o durant tot el temps que l’alumna o l’alumne desitge. Aquesta persona és, per tant, la persona que està pendent de la seua evolució i també la que es coordina i informa la família.\nLes tutories personals són un programa d’acompanyament a l’alumnat adolescent del qual n’estem molt satisfets i satisfets, perquè a través de la seua posada en marxa aconseguim fer un acompanyament emocional, social i acadèmic del nostre alumnat molt acurat.\nPla de suport: la Codocència\nEl treball de coordinació entre el Gabinet Psicopedagògic i els i les especialistes de les diferents àrees, és un treball continuat en el temps, de manera que encara que no es dispose del recurs de PT a l’aula en determinats moments, l’orientació psicopedagògica està present, especialment davant les necessitats educatives especials.\nMetodologia ABP: Els Projectes dels divendres\nSeguint la línia metodològica de la resta de les etapes, a l’ESO també treballem per projectes de treball (ABP). Ho fem seguint el model del Dia dels Projectes que, en el nostre cas és el divendres el dia seleccionat per a treballar així.\nEls divendres es trenca literalment l’horari i es dediquen totes les sessions a treballar els Projectes que cada grup ha triat.\nEls projectes en l’ESO venen proposats, en moltes ocasions, pel professorat, perquè el nivell i el rigor acadèmic de l’ESO obliguen que aquests projectes estiguen més preparats i més pensats, doncs, la premissa sempre és que els continguts imprescindibles de les diferents àrees, especialment, les instrumentals (matemàtiques, llengües…), siguen treballats mitjançant els projectes.\nEls projectes de treball de l’etapa secundària tenen un ancoratge a diferents àmbits del coneixement, de manera que, els cursos de 2n, 3r i 4t, treballen projectes que poden pertànyer a l’àmbit científic, artístic, lingüístic o humanístic.\nTot l’alumnat passa, al llarg de l’ESO, per tots els àmbits de coneixement, per garantir un aprenentatge integral.\nDes de l’Escola Les Carolines sempre hem apostat per un generar contextos lingüístics significatius en els quals l’alumnat tinga la necessitat i puga sentir el desig de parlar una llengua estrangera, perquè creem fermament, que és des de la necessitat i la motivació com millor s’aprén.\nEl tractament integral de llengües implica l’anglés, com a llengua estrangera no sols ocupe l’espai lectiu que suposa la mateixa matèria lingüística, sinó que altres matèries puguen ser vehiculades en aquesta llengua, de manera que siguen ben diferents i variats els continguts que s’aprenguen en llengua anglesa.\nD’aquesta manera és la Geografia i la Història (Geography and History) l’assignatura vehiculada en anglés en 1r d’ESO. La Tecnologia (Technology) la matèria vehiculada en llengua anglesa en 2n, la Física i la Química (Physics and Chemistry) en 3r, i per últim, l’Educació Física (Physical Education) en 4t d’ESO.\nExàmens de certificació: Som un centre autoritzat per convocar i corregir exàmens de certificació d’anglés i francés, de manera que un percentatge x del nostre alumnat, finalitza amb una A2 d’anglés i francés. B1 d’angles i francés, o amb la B2 d’anglés.\nEl llenguatge artístic és un llenguatge fonamental en l’Escola Les Carolines, en totes les etapes educatives. En l’etapa de secundària l’art té com a objectiu principal, aconseguir una alfabetització artística adequada, així com el desenvolupament de la sensibilitat que proporcionar l’art, i a més, s’intenta que es puga veure com una eixida laboral com qualsevol altra.\nDes d’aquest enfocament, des de fa uns anys es va posar en marxa un itinerari artístic, emprant l’espai lectiu de l’optativa Projecte Interdisciplinar. En aquesta optativa es mesclen el llenguatge plàstic, el musical i el de les arts escèniques, de manera que, des de 2n fins a 4t d’ESO, un alumne o alumna pot desenvolupar productes artístics de manera multidisciplinar, és a dir, fent servir els diferents tipus de matèries artístiques.\nUn d’aquests productes artístics que compta amb una trajectòria més ampla i té un major grau de popularitat entre l’alumnat, és el Musical de 4t d’ESO.\nAl llarg de tot un curs escolar, l’alumnat de 4t dissenya i elabora, de manera íntegra un espectacle musical que s’estrena al final de curs.\nTots els elements que conformen el musical (text teatral, cançons, coreografies, escenografia…) són originals i estan pensades i produïdes per l’alumnat.\nA l’ESO està en funcionament l’itinerari artístic treballant el llenguatge plàstic, el musical i el de les arts escèniques, de manera que, des de 2n fins a 4t d’ESO, un alumne o alumna pot desenvolupar productes artístics de manera multidisciplinar, és a dir, fent servir els diferents tipus de matèries artístiques.\nA l’Escola, el treball per àmbits de coneixement es desenvolupa en el 1r curs de l’ESO, de manera que les matèries científiques com ara, biologia, matemàtiques i tecno, conformen l’àmbit científic- tècnic i les matèries d’anglès i geografia i història, conformen l’àmbit lingüístic-humanístic.\nHi ha set sessions setmanals dedicades a cadascun dels àmbits, les àrees que s’inclouen treballen de manera coordinada, a través de projectes de treball que es desenvolupen en cada àmbit, i en els que s’introdueixen continguts bàsics de totes les assignatures implicades.\nL’organització per àmbits de coneixement suposa una major flexibilitat i un major aprofundiment en la creació d’una ciutadania crítica.\nEl coneixement i la cultura no es poden assolir de manera inconnexa i amb matèries, lògiques i demandes diferents, sinó que el coneixement que es treballa contextualitzat en una sola realitat, acaba sent un coneixement clarament, més significatiu.\nLa pandèmia ha posat de manifest molts canvis en el món de l’educació. Un d’aquests canvis, ha estat el treball per àmbits, una manera d’organització escolar que afavoreix i fomenta el respecte pels diferents ritmes del nostre alumnat, una premissa fonamental en la nostra manera d’entendre l’educació.\nDepartament de Llengües\nEducació Plàstica i Visual\nPsicopedagoga i Orientadora\nCalendaris de classes\nCalendari General de ESO\nCalendari de cada classe 1A\nFRANÇAIS: EXAMEN 3.2\nUnité 4: Aller et venir\nTout le dossier!\n* les lieux de la ville\n* demander et dire où on va et d’où on vient\n* les verbes aller et venir\n* expressions: le mercredi matin, le jeudi après-midi, etc.\n* les nombres: 21 – 100\n* écrire une adresse\n* demander et dire où on habite\n* l’adverbe interrogarif où\n* les articles contractés: les prépositions à et de\nCalendari de cada classe 1B\nMATES: EXAMEN EQUACIONS\nCalendari de cada classe 2A\nFRANÇAIS 2N: examen sentiments, émotions et moi aussi/moi non plus.\nENGLISH: reading assignment (book)\nFQ: quiz la llum\nEXAMEN VALENCIÂ 2n A.\nENGLISH: EXAM: UNIT 7: LIVING YOUR LIFE\nFRANÇAIS 2n: EXAMEN PASSÉ COMPOSÉ\nCalendari de cada classe 2B\nFiQ. PROVA Teoria atòmica\nEXAMEN VALENCIÂ 2n B.\nMATE. PROVA Llenguatge algebraic\nexamen castellà 2nB\nCalendari de cada classe 3A\n3rA Quizizz Europa\nENGLISH (Anna's & Ilse's group): UNIT 5: EXAM\nRECUPERACIÓ BIOLOGIA APARELLS I SISTEMES\nrecuperació 1r-2n trimestre mates aplicades 3r\nRECUPERACIONS MATES ACADÈMIQUES\nEXAMEN VALENCIÀ 3r A.\n5 maig 2022 10:30 – 11:30\nFRANÇAIS 3R: Examen passé composé.\nBIOLOGIA: RECUPERACIÓ APARELLS I SISTEMES\nMATE AC. PROVA Sistemes d'Equacions\nmates aplicades: lliurar treball funcions obligatori\nENGLISH (Anna's & Ilse's groups): Reading assignment: hand in dossier\nEnglish 3r (Sandrine's group): Exam unit 4\nPresentació tasca específica 3rA\nPHYSICS AND CHEMISTRY: EXAM UNIT 4 "Chemical changes"\nEnglish 3r (Sandrine's group): video /oral\nMATE AC. LLIURAR DOSSIER I LLIBRETA FUNCIONS\nmates aplicades: lliurar exercicis la cooperativa, la llei electoral, la casa dels meus somnis i mates en el supermercat\nCalendari de cada classe 3B\n3r B Consell de la UE\n2 maig 2022 12:25 – 13:25\n3rB Quizizz Europa\nEXAMEN VALENCIÀ 3r B.\n5 maig 2022 11:30 – 12:30\nRecuperació Biologia t3\nMATES AC. EXAMEN SISTEMES\nPresentació tasca específica 3rB\nCalendari de cada classe 4A\nrecuperacions mates aplicades 1-2 trim\nEnglish 4th: Exam passive voice and vocabulary\nEXAMEN VALENCIÀ 4t A.\nFRANÇAIS 4T: Examen pronoms relatifs.\nMATES AC. EXAMEN INEQUACIONS\nENGLISH (Ilse's group): EXAM: UNIT 8\nPROJECTE 4t A: Recuperació qüestionari II República i Guerra Civil\nEnglish 4th: Oral-A convict's tale\nFQ examen quimica T7\nexamen castellà 4tA\nOral Exam-Reading book a convicts tale ( anna and sandrine's)\n26 maig 2022 10:00 – 11:00\nEmprenedoria: expo pública "la meua idea de negoci"\nENGLISH (Ilse's group): ORAL PRESENTATIONS\nEconomia: prova T6\nFQ4: recuperació T7 i prova formulació inorg.\nCalendari de cada classe 4B\nEXAMEN VALENCIÀ 4t B.\nMATE AC. PROVA INEQUACIONS\nPROJECTE 4t B: Recuperació qüestionari II República i Guerra Civil\nexamen castellà 4tB\n26 maig 2022 11:30 – 12:30\nEvolució de l’alumnat des d’infantil a ESO


KEN FOLLET - EL LLINDAR DE L’ETERNITAT - Aleix Font Colonia Güell\nEL LLINDAR DE L’ETERNITAT, de Ken Follet\nHistòria del món des del període de temps comprès entre el 1961, quan a Berlín construeixen el Mur, fins al 2008 quan surt elegit president dels Estats Units d’Amèrica Barack Obama, contada per les vicissituds d’unes famílies situades a ran del poder. Per part americana unes persones de color (color negre s’entén) que lluiten pels drets civils i més endavant treballen per Martin Luther King i per John i per Robert Kennedy. I per part comunista hi ha dues famílies, l’una viu a la part oriental de la ciutat de Berlín, l’altra s’està a Moscou i treballen primer per Nikita Khrusxov i després per Mikhaïl Gorbatxov. Déu ni do els angelets!\nPel què he vist, aquest llibre és el darrer d’una col·lecció que va des de començaments de segle i va tirant de veta fins que s’acaba la bicoca. Així pot parlar de la Revolució Russa, la Guerra d’Espanya i la Guerra Freda. El sistema és senzill però ben trobat. Es tracta de llegir llibres que parlin del tema que vols tocar i enganxar-hi uns personatges inventats que els podràs col·locar al lloc privilegiat per poder parlar i opinar sobre l’etapa que li toca viure. Imaginem que vols parlar de la guerra dels Mau-Mau del Congo. D’entrada es tractava d’una revolta del poble esclavitzat contra els abusos dels colons britànics a Kenia , però si et dius Ken i vols parlar-ne segons el teu punt de vista pots inventar-te un home blanc que ha tingut mala sort i el poses a treballar a la cuina d’un dels dirigents blancs. Allà el pots enamorar d’una serventa negra i pots fer que vagi a viure amb ella, a una barraca molt ben decorada i on no s’hi viu tan malament com ens deien. Pots fer que escolti converses dels dirigents blancs on se’n desprengui que no són tan dolents com deien i que en el fons el que ells volien era traspassar el poder però d’una manera esgraonada i sense convulsions. Però vet aquí que surten uns descontrolats negres, alcoholitzats, inclús fanàtics del ídols que no volen atendre a raons i el que més els agrada és matar els fills petitons dels pobres colons que no volen res més que treballar en pau.\nI si vols parlar de la guerra freda cal que els dels costat de la Coca Cola siguin tots guapots, alts, educats i nets, a més d’intel·ligents i molt bona gent. Així, sempre que surti un dels teus, després de la definició històrica hauràs de deixar anar alguna frase admirativa, per exemple “El president Nixon era un mentider, tothom ho sap, però no era mala persona i en el fons el que volia era que la gent del seu país prosperés i tingués una vida digne”. En canvi els de l’altre bàndol han de portar la llufa d’algun defecte “No era dolent del tot, però tenia la mala costum de posar-se el dit al nas”. Les famílies protagonistes del costat oriental seran opositors al règim i si pot ser rockers. En fi, que al meu entendre és un relat maniqueu (massa blanc d’un costat, massa fosc de l’altra) d’una història amb molts matisos.\nAra ve la part més difícil, aconsellar-te o no perquè llegeixis el llibre. Et diria que si habitualment ja ets un fan del Ken Follet hauries de llegir aquest llibre. Veuràs que és fàcil de llegir, t’admiraràs de veure com van corrent els números de les pàgines i sempre podràs ensenyar a les teves amistats per on vas de la lectura (t’aconsello un punt de llibre ben ostentós). A més a més tindràs la sensació que has fet cultura i ja podràs discutir amb els companys del bar sobre l’absoluta veritat dels fets d’aquells anys. Però si ets del que troba que al Ken Follet li falta profunditat, el trobes superflu i et fa la impressió que no t’està parlant de la història real sinó d’una versió interessada d’aquells fets, llavors fes el que vulguis perquè en cap cas no hi perdràs res (ni tampoc no hi guanyaràs).\nSuposo que aquestes alçades ja haurem detectat que no sóc un amant d’aquest escriptor tan famós entra la majoria de la població mundial. Algú podria dir “Si a la majoria li agrada, el rar ets tu”, però és clar, això no s’aguanta, perquè també a la majoria els agrada Tele Cinco o aquell concurs del Gran Hermano. Alguna vegada que he parlat amb aquests intel·lectuals d’escasses lectures m’han dit “Com pot ser que a tu que t’agrada tan llegir no t’agradi el Ken Follet?”, com si la mateixa pregunta no fos ja una contradicció. O sigui, que als que no els agrada gaire llegir dictaminen qui és un bon escriptor i qui no ho és. I així va el país.\nTot i així, com que ells són molts i jo sóc pocs, al final vaig pensar que potser sí, que no em faria cap mal provar-ho. I aquesta és la raó per la que m’he empassat les més de mil pàgines d’aquesta plaga, amb l’única satisfacció que ja us he descrit abans, la d’anar ensenyant com avançava el punt del llibre i veure la cara admirada dels no lectors, admiradors de Ken Follet. Per acabar, i potser per posar sucre sobre tot allò que he dit, he de confessar que un llibre d’aquest autor sí que em va agradar, L’últim vol. Lúnic dels que he llegit. Ni Els Pilars de la Terra no em va engrescar i, tal que jo has vist, aquest d’ara tampoc.\nAleix Font – 1 d’agost de 2017\nKIRMEN URIBE – L’HORA DE DESPERTAR-NOS JUNTS


Freeport (Illinois) - Viquipèdia, l'enciclopèdia lliure\n42° 17′ 31″ N, 89° 37′ 49″ O / 42.291944444444°N,89.630277777778°O / 42.291944444444; -89.630277777778\nFreeport és una població dels Estats Units a l'estat d'Illinois. Segons el cens del 2006-2008 tenia una població de 24.299 habitants.\nSegons el cens del 2000, Freeport tenia 26.443 habitants, 11.222 habitatges, i 6.845 famílies. La densitat de població era de 894,8 habitants per km².\nDels 11.222 habitatges en un 28,4% hi vivien nens de menys de 18 anys, en un 45,1% hi vivien parelles casades, en un 12,6% dones solteres, i en un 39% no eren unitats familiars. En el 33,7% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,93.\nPer edats la població es repartia de la següent manera: un 24,5% tenia menys de 18 anys, un 8,5% entre 18 i 24, un 27,8% entre 25 i 44, un 21,2% de 45 a 60 i un 18,1% 65 anys o més.\nLa renda mediana per habitatge era de 35.399 $ i la renda mediana per família de 43.787 $. Els homes tenien una renda mediana de 35.870 $ mentre que les dones 25.095 $. La renda per capita de la població era de 18.680 $. Aproximadament el 9,9% de les famílies i el 13,1% de la població estaven per davall del llindar de pobresa.\nCalista Flockhart (1964), actriu.\nAdeline (20 km)\nDakota (14 km)\nForreston (19 km)\nGerman Valley (15 km)\nOrangeville (19 km)\nPearl City (16 km)\nRidott (13 km)\nRock City (19 km)\nShannon (18 km)\nObtingut de «https://ca.wikipedia.org/w/index.php?title=Freeport_(Illinois)&oldid=22320722»\nLa pàgina va ser modificada per darrera vegada el 12 nov 2019 a les 11:19.


Punts de llibre... diferents - Idees Regals per Sant Jordi\n> Sant Jordi>Punts de llibre... diferents\nAquets punts de llibre són una novetat mundial... Estan especialment dissenyats perquè no es perdin.\nDisponibles en mida petita (per llibre de butxaca) i mida gran.\nTransport gratis amb el cupó CARTA\n437 Article Items\n3,40 € amb impostos\nLLibre petit / de butxaca\nSi només vols aquest producte t'ho puc enviar per correu ordinari i el cost del transport serà zero. Si? Quan passis per caixa utilitza el cupó CARTA, clica D'acord i només pagaràs el producte. T'arribarà a la bústia de casa al cap de 3 dies laborables.


Al·legacions al prioratí coll de la Garganta\nLa Plataforma per la Defensa del Patrimoni Natural del Priorat ha presentat fins a 10 al·legacions al projecte de parc eòlic projectat al coll de la Garganta, i que afecta els termes municipals prioratins del Molar, la Torre de l'Espanyol i la Figuera. La primera fa referència a l'impacte d'aquest parc sobre la Xarxa Natura 2000. La plataforma no entén per què el coll de la Garganta, que forma part del tram de carena del Tormo, ha quedat exclosa de la Xarxa Natura 2000, i en aquest sentit denuncia que aquesta exclusió del coll de la Garganta ha de tenir alguna cosa a veure amb la projecció d'aquest parc eòlic. Una de les altres al·legacions fa referència al risc d'incendi. Segons la plataforma, «l'estesa de línies elèctriques fa incrementar objectivament el risc d'incendi en una zona amb risc catalogat com a molt alt, segons el mapa de risc bàsic del sistema d'informació geogràfica del Departament de Medi Ambient». A banda, també posen de manifest que la construcció d'una central eòlica en l'àmbit de la serra del Tormo suposarà l'artificialització i industrialització del paisatge, ja que «els vials d'accés i les línies d'evacuació seran visibles des d'àmplies zones de la meitat occidental del Priorat». Una de les altres al·legacions va dirigida a les deficiències en la tramitació del parc. En l'al·legació es posa de manifest que «l'aprovació del projecte estableix la reubicació de quatre aerogeneradors per possibles impactes a l'avifauna, més un cinquè per raons tècniques». El projecte inclou un total de 13 molins, i es considera que «els canvis constitueixen una modificació substancial del projecte, i que per tant s'hauria de tramitar de nou».\nRoser Vernet, membre d'aquesta plataforma del Priorat, confirmava que la central està «gairebé autoritzada», i que la plataforma ja té interposat un recurs contenciós contra el projecte, semblant als que s'havien presentat a la serra del Tallat i de Vilobí.\n>Reviscolen els moviments antieòlics